Εκλογές στη Λιβερία

Στη **[[Λιβερία]]** διεξάγονται εκλογές για Πρόεδρο, Βουλή και Γερουσία. Ο Πρόεδρος εκλέγεται από το λαό με καθολική ψηφοφορία για εξαετή ανανεώσιμη θητεία. Η Βουλή των Αντιπροσώπων (House of Representatives) έχει 73 μέλη, που εκλέγονται για 6ετή θητεία με το πλειοψηφικό σύστημα σε μονοεδρικές περιφέρειες. Η Γερουσία αριθμεί 30 μέλη, 2 από κάθε κομητεία, τα οποία εκλέγονται για 9ετή θητεία με το πλειοψηφικό σύστημα. Η διαδικασία των εκλογών για τη Γερουσία καθυστερεί, με 1 γερουσιαστή από καθεμιά κομητεία να εκλέγεται σε εκλογές που διεξάγονται ανά τριετία.
Όλες οι εκλογές διεξάγονται αποκλειστικά σε πανεθνικό επίπεδο.

## Πρόσφατες εκλογές (2023)

Οι πιο πρόσφατες γενικές εκλογές (προεδρικές και βουλευτικές) διεξήχθησαν στις 10 Οκτωβρίου 2023. Ο δεύτερος γύρος των προεδρικών εκλογών εκείνης της χρονιάς διενεργήθηκε στις 14 Νοεμβρίου.

## Ιστορικό εκλογών
### Πρόεδρος/Βουλή
### Ιστορικό εκλογών (1840-σήμερα)
Πολλές γενικές εκλογές (για πρόεδρο, βουλή και γερουσία) έχουν διεξαχθεί στη Λιβερία από το 1840 έως σήμερα. Στον παρακάτω πίνακα, παρουσιάζονται συνοπτικά τα αποτελέσματα των εκλογών αυτών από το 1840 έως σήμερα.

### 2005

Γενικές εκλογές διεξήχθησαν στις 11 Οκτωβρίου 2005, με δεύτερο γύρο των προεδρικών εκλογών στις 8 Νοεμβρίου. Η προεδρία και όλες οι έδρες στη Βουλή των Αντιπροσώπων και στη Γερουσία τέθηκαν σε εκλογή. Οι εκλογές ήταν οι πρώτες που διεξήχθησαν από το 1997 και σηματοδότησαν το τέλος της πολιτικής μετάβασης μετά τον δεύτερο εμφύλιο πόλεμο, καθώς είχαν προβλεφθεί στη Συνολική Ειρηνευτική Συμφωνία της Άκρα του 2003. Η Έλεν Τζόνσον-Σίρλιφ, πρώην υπάλληλος της Παγκόσμιας Τράπεζας και υπουργός Οικονομικών της Λιβερίας, κέρδισε τις προεδρικές εκλογές και έγινε η πρώτη δημοκρατικά εκλεγμένη γυναίκα Αφρικανή αρχηγός κράτους τον Ιανουάριο του 2006.

### 2011

Στις προεδρικές εκλογές, που διεξήχθησαν σε δύο γύρους το 2011, τελική νικήτρια αναδείχθηκε η Έλεν Τζόνσον-Σίρλιφ. Οι γενικές αυτές εκλογές διεξήχθησαν στις 11 Οκτωβρίου 2011, με τον δεύτερο γύρο στις 8 Νοεμβρίου 2011. 

Η Εθνική Εκλογική Επιτροπή κήρυξε νικήτρια των εκλογών την πρόεδρο Τζόνσον-Σίρλιφ στις 15 Νοεμβρίου 2011 με ποσοστό 90,7% των ψήφων.

### 2017

Γενικές εκλογές διεξήχθησαν στις 10 Οκτωβρίου 2017 για να εκλέξουν τον Πρόεδρο και την Βουλή των Αντιπροσώπων. Κανένας υποψήφιος δεν κέρδισε την πλειοψηφία στον πρώτο γύρο, με αποτέλεσμα οι δύο πρώτοι νικητές του πρώτου γύρου— ο επικεφαλής του Συνασπισμού για τη Δημοκρατική Αλλαγή Τζορτζ Γουεά και ο υποψήφιος του Κόμματος Ενότητας αντιπρόεδρος Τζόζεφ Μποακάι — αναμετρήθηκαν σε  τελικό γύρο στις 26 Δεκεμβρίου. Ο δεύτερος γύρος ήταν αρχικά προγραμματισμένος για τις 7 Νοεμβρίου, αλλά αναβλήθηκε όταν ο Τσαρλς Μπρούμσκιν, ο οποίος ήταν 3ος στον πρώτο γύρο, αμφισβήτησε το αποτέλεσμα με προσφυγή στο Ανώτατο Δικαστήριο. Το Ανώτατο Δικαστήριο απέρριψε την ένσταση, η οποία θα προκαλούσε αναγκαστικά την επανάληψη του πρώτου γύρου σε περίπτωση που ήταν επιτυχής, και ο δεύτερος γύρος διεξήχθη στις 26 Δεκεμβρίου. Ο Γουεά αναδείχθηκε νικητής με ποσοστό μόλις πάνω από το 60% των ψήφων.

Οι εκλογές εποπτεύτηκαν από την Εθνική Επιτροπή Εκλογών (NEC), και ήταν οι πρώτες εκλογές που οργανώθηκαν εξ ολοκλήρου από την Κυβέρνηση της Λιβερίας και τις δυνάμεις ασφαλείας μετά τον τερματισμό των εμφυλίων πολέμων , το 2003.

## Γερουσία
Οι εκλογές της Γερουσίας διεξάγονται συνήθως μαζί με τις προεδρικές και τις εκλογές για τη Βουλή. Παρακάτω αναλύονται οι χρονιές κατά τις οποίες διεξήχθησαν μόνο εκλογές για Γερουσία το συγκεκριμένο έτος.

### 2014

Εκλογές για Γερουσία διεξήχθησαν στη Λιβερία στις 20 Δεκεμβρίου 2014. Στις εκλογές εξελέγησαν οι μισοί γερουσιαστές από τη Γερουσία.

### 2020

## Δημοψηφίσματα
### 1846
Δημοψήφισμα για την ανεξαρτησία διεξήχθη στη Λιβερία στις 27 Οκτωβρίου 1846. Το αποτέλεσμα ήταν 52% υπέρ, και η ανεξαρτησία κηρύχθηκε στις 26 Ιουλίου 1847.

Η Αμερικανική Εταιρεία Αποικισμού (ACS) είχε ιδρύσει την αποικία της Λιβερίας το 1817, με διορισμένο κυβερνήτη. Οι Βρετανοί δεν αναγνώριζαν τα τελωνεία της Λιβερίας καθώς η αποικία δεν ήταν ανεξάρτητη, και στα μέσα του 19ου αιώνα υπήρχαν συνεχείς συγκρούσεις μεταξύ της κυβέρνησης της Λιβερίας και Βρετανών εμπόρων από τη Σιέρα Λεόνε σχετικά με την καταβολή φόρων, με τους εμπόρους να υποστηρίζουν ότι η χώρα δεν είχε δικαίωμα να επιβάλλει φόρους.

Μετά την ανεξαρτησία, ένα σύνταγμα που είχε συμφωνηθεί στις 26 Ιουλίου 1847 εγκρίθηκε σε δημοψήφισμα τον Σεπτέμβριο.
### Ιστορικό δημοψηφισμάτων (1846 -1984)
Αρκετά δημοψηφίσματα έχουν διεξαχθεί στη Λιβερία από το 1846 έως σήμερα. Στον παρακάτω πίνακα, παρουσιάζονται συνοπτικά τα δημοψηφίσματα από το 1846 έως και το 1984.

### 1984
Σε δημοψήφισμα που έγινε στις 3 Ιουλίου 1984 εγκρίθηκε από το λαό ένα νέο σύνταγμα με ποσοστό 98,6% και με συμμετοχή 82,2%. Το νέο σύνταγμα τέθηκε σε ισχύ στις 6 Ιανουαρίου 1986, έπειτα από τη διεξαγωγή των γενικών εκλογών του 1985.

### Συνταγματικό δημοψήφισμα 2011
Στις 23 Αυγούστου 2011 οι πολίτες ψήφισαν σε δημοψήφισμα για την αναθεώρηση του Συντάγματος της χώρας. Αμφότερα τα σώματα του Κοινοβουλίου ενέκριναν τις αλλαγές στο Σύνταγμα στις 17 Αυγούστου 2010 και συνακόλουθα τέθηκαν σε δημοψήφισμα. Οι 4 τροποποιήσεις για τις οποίες ρωτήθηκαν οι ψηφοφόροι ήταν η θητεία των δικαστών, ο προγραμματισμός των εκλογών, τα απαιτούμενα κριτήρια για να είναι κάποιος προεδρικός υποψήφιος και το εκλογικό σύστημα. Την επίβλεψη του δημοψηφίσματος είχε η Εθνική Επιτροπή Εκλογών και τα αποτελέσματα ανακοινώθηκαν στις 31 Αυγούστου 2011. Η Επιτροπή αποφάνθηκε ότι σε κανένα από τα 4 ερωτήματα δεν συμπληρώθηκε η απαιτούμενη πλειοψηφία των δύο τρίτων, ώστε να είναι έγκυρο το αποτέλεσμα. Το Ανώτατο Δικαστήριο έκρινε ότι εγκρίθηκε το αποτέλεσμα για το τέταρτο ερώτημα του δημοψηφίσματος (το 59,27% υπερψήφισε την απόφαση να είναι νικητής των βουλευτικών και δημοτικών εκλογών ο υποψήφιος που συγκεντρώνει περισσότερες ψήφους από όλους τους άλλους).

### 2020

Ένα συνταγματικό δημοψήφισμα πραγματοποιήθηκε στη Λιβερία στις 8 Δεκεμβρίου 2020 παράλληλα με τις εκλογές για τη Γερουσία και δύο συμπληρωματικές εκλογές για τη Βουλή των Αντιπροσώπων. Αρχικά είχε προγραμματιστεί για τις 13 Οκτωβρίου, αλλά αναβλήθηκε λόγω της πανδημίας COVID-19. Οι ψηφοφόροι κλήθηκαν να αποφασίσουν αν εγκρίνουν οκτώ τροποποιήσεις του συντάγματος, ψηφίζοντας ξεχωριστά για κάθε μία. Αν και η πλειοψηφία των έγκυρων ψήφων ήταν υπέρ κάθε πρότασης, το απαιτούμενο όριο των δύο τρίτων δεν επιτεύχθηκε για καμία πρόταση.

## Παραπομπές